
บทคัดย่อ
แมลงหวี่ (Drosophila melanogaster) เป็นแมลงศัตรูรำคาญและพาหะนำเชื้อที่สำคัญในฟาร์มนกกระทา ส่งผลต่อสุขอนามัยของโรงเรือน สวัสดิภาพสัตว์ และประสิทธิภาพการผลิตไข่ เนื่องจากมูลนกและเศษอาหารเอื้อต่อการหมักและการเกิดสารระเหยที่ดึงดูดแมลงหวี่อย่างต่อเนื่อง ขณะที่การใช้สารเคมีกำจัดแมลงอาจก่อให้เกิดสารตกค้าง ผลกระทบต่อสิ่งแวดล้อม และความเสี่ยงต่อสัตว์เศรษฐกิจ โครงงานนี้จึงมุ่งพัฒนากับดักกาวแบบหลายมิติ โดยอาศัยความเข้าใจเชิงกลไกด้านการรับรู้และพฤติกรรมของแมลงหวี่ เพื่อเพิ่มประสิทธิภาพ ความจำเพาะ และความยั่งยืนในการควบคุมแมลง การศึกษาเริ่มจากการประยุกต์แบบจำลองการรับรู้ภาพเชิงสเปกตรัม โดยเปรียบเทียบค่าการสะท้อนแสงของวัสดุกับความไวของเซลล์รับแสงในดวงตาแมลงหวี่ เพื่อนำไปออกแบบสี ลวดลาย และความต่างเชิงสีและความสว่างให้สอดคล้องกับกลไกการมองเห็น พร้อมศึกษาผลของรูปร่าง ขนาด และสิ่งเร้าทางกลิ่นจากสารระเหยที่เกี่ยวข้องกับการหมัก เพื่อพัฒนากับดักที่กระตุ้นการตอบสนองหลายประสาทสัมผัสร่วมกัน ประสิทธิภาพของกับดักได้รับการทดสอบทั้งในสภาพควบคุมและภาคสนาม โดยใช้แผนการทดลองแบบสลับตำแหน่งเพื่อลดอคติ ผลการทดลองพบว่า กับดักรูปวงกลม พื้นที่ผิว 200 ตารางเซนติเมตร ซึ่งเสริมสิ่งเร้าทางกลิ่น สามารถดักจับแมลงได้ 641.67 ± 27.15 ตัวต่อวัน สูงกว่ากับดักทั่วไป 3.74 เท่า และมีสัดส่วน D. melanogaster ร้อยละ 44.2 ผลการศึกษาชี้ให้เห็นว่า การบูรณาการชีววิทยาประสาทสัมผัสกับการออกแบบเชิงกายภาพสามารถพัฒนากับดักกาวให้เป็นเครื่องมือควบคุมแมลงแบบแม่นยำ ลดการใช้สารเคมี ลดต้นทุน และสนับสนุนการจัดการฟาร์มอย่างยั่งยืน

บทนำ
แมลงหวี่ (Drosophila melanogaster) เป็นสิ่งมีชีวิตต้นแบบที่ถูกใช้ศึกษาโครงสร้างการตัดสินใจของสัตว์จากข้อมูลหลายประสาทสัมผัส โดยเฉพาะการรวมสัญญาณจากการมองเห็นและการรับกลิ่น ซึ่งมีบทบาทโดยตรงต่อพฤติกรรมการบินเข้าใกล้ การลงเกาะ และการเลือกแหล่งอาหารหรือแหล่งวางไข่ งานวิจัยด้านกีฏวิทยาและชีววิทยาพฤติกรรมจำนวนมากชี้ให้เห็นว่า แมลงหวี่ตอบสนองต่อสิ่งเร้าหลายมิติ (multimodal stimuli) ได้ดีกว่าสิ่งเร้าเดี่ยว อย่างไรก็ตาม ความเข้าใจเชิงกลไกว่าการรวมสิ่งเร้าเหล่านี้ส่งผลต่อการตัดสินใจลงเกาะของแมลงอย่างไรในสภาพแวดล้อมจริง เช่น ในฟาร์มนกกระทา ยังมีข้อจำกัด แม้ฟาร์มส่วนใหญ่จะพยายามควบคุมแมลงหวี่ด้วยสารเคมีหรือกับดักกาวทั่วไป แต่ก็ยังเกิดปัญหาเรื่องสารตกค้างและการออกแบบกับดักที่ไม่ได้อิงกับกลไกการรับรู้ของแมลง

วิธีการดำเนินงาน
1 การศึกษาและจัดเตรียมสภาพแวดล้อม วัสดุอุปกรณ์ และสัตว์ทดลอง การดำเนินงานเริ่มต้นด้วยการจัดเตรียมสภาพแวดล้อมสำหรับการทดลองทั้งในระดับห้องปฏิบัติการและภาคสนาม โดยผู้วิจัยได้ดำเนินการตัดแผ่นอะคริลิคเพื่อประกอบเป็นกล่องทดลอง (Experimental arena) สำหรับการสังเกตพฤติกรรม ควบคู่ไปกับการเตรียมขวดโหลสำหรับเพาะเลี้ยงแมลงหวี่สายพันธุ์ Drosophila melanogaster ซึ่งได้รับการอนุเคราะห์จากมหาวิทยาลัยสงขลานครินทร์ นอกจากนี้ยังได้เตรียมอุปกรณ์สำคัญสำหรับการถ่ายภาพและวิเคราะห์แสง โดยนำกล้องถ่ายภาพดิจิทัลมาดัดแปลงแยกชิ้นส่วนเพื่อถอดฟิลเตอร์กรองรังสีอัลตราไวโอเลตและอินฟราเรด (UV-IR Cut filter) ออก แล้วทำการติดตั้งฟิลเตอร์เฉพาะทางสำหรับบันทึกภาพในสเปกตรัมที่แมลงสามารถมองเห็นได้ เพื่อใช้เป็นเครื่องมือหลักในการเก็บข้อมูลการสะท้อนแสงตลอดการทดลอง
2. การศึกษาและวิเคราะห์การมองเห็นของแมลงหวี่ด้วยแบบจำลองภาพ (Visual Modeling) ผู้วิจัยนำหลักการแบบจำลองภาพมาประยุกต์ใช้เพื่อวิเคราะห์การรับรู้ภาพของแมลงหวี่ โดยเริ่มจากการวัดค่าการสะท้อนแสง (Reflectance) จากแผ่นตัวอย่างจำนวน 90 สี เพื่อนำข้อมูลสเปกตรัมแสงมาคำนวณในสมการแบบลอการิทึมเพื่อจำลองกระบวนการแปลงสัญญาณของเซลล์รับแสงในตารวมของแมลงหวี่ จากนั้นจึงทำการประเมินสีโดยใช้แบบจำลองทางสายตาทั้ง Receptor Noise-Limited (RNL) model และ Hexagon model ซึ่งทำให้สามารถคำนวณค่าดัชนีที่สำคัญต่างๆ เช่น ค่าความแตกต่างของความสว่าง และค่าดัชนีสีตรงข้าม ผลจากการวิเคราะห์ข้อมูลเชิงลึกทั้งหมดนี้ช่วยให้ผู้วิจัยสามารถคัดเลือกสีเป้าหมายที่มีประสิทธิภาพและมีแนวโน้มในการดึงดูดแมลงหวี่ได้ดีที่สุดเพื่อนำไปใช้เป็นสีหลักในการออกแบบและพัฒนาสร้างกับดักต่อไป
3.	 การศึกษาและออกแบบลักษณะทางกายภาพรวมถึงสิ่งเร้าของกับดัก การสร้างกับดักที่มีประสิทธิภาพสูงสุดอาศัยการคัดเลือกคุณสมบัติทางกายภาพและเคมีอย่างละเอียด โดยผู้วิจัยได้นำสีที่ผ่านการคัดเลือกจากแบบจำลองภาพมาสร้างเป็นกับดักเพื่อเปรียบเทียบกับสีเขียวปกติ พร้อมทั้งออกแบบลวดลายบนผิวกับดักในรูปแบบต่างๆ เพื่อทดสอบประสิทธิภาพการดึงดูด นอกจากนี้ยังได้ทดสอบหาความแตกต่างระหว่างรูปร่างทางเรขาคณิตและขนาดของพื้นที่ผิวที่เหมาะสมที่สุด ควบคู่ไปกับการคัดเลือกสิ่งเร้าทางกลิ่นโดยใช้สารระเหยที่เกี่ยวข้องกับกระบวนการหมัก พฤติกรรมการหาอาหาร และการวางไข่ของแมลงหวี่ เช่น น้ำส้มสายชูในระดับความเข้มข้นที่แตกต่างกัน เพื่อหารูปแบบและคุณสมบัติของกับดักที่สามารถกระตุ้นพฤติกรรมความสนใจของแมลงเป้าหมายได้อย่างแม่นยำที่สุด
4. การศึกษาประสิทธิภาพของกับดักมัลติโหมดในระดับห้องปฏิบัติการ (Lab-scale Testing) ผู้วิจัยได้ทำการบูรณาการสิ่งเร้าที่คัดเลือกไว้เข้าด้วยกันเพื่อสร้างกับดักแบบมัลติโหมด (Multimodal Trap) ที่ผสานทั้งคุณสมบัติทางสายตาและระบบการปลดปล่อยกลิ่นเข้าไว้ในชุดเดียวกัน จากนั้นนำไปทดสอบพฤติกรรมของแมลงหวี่ด้วยวิธีการทดสอบแบบมีทางเลือก (Choice-test) โดยกระบวนการนี้จะมุ่งเน้นไปที่การเปรียบเทียบความน่าจะเป็นของแมลงในการเลือกเข้าหากับดักระหว่างกับดักแบบโมโนโหมดที่มีสิ่งเร้าเพียงอย่างเดียวและกับดักแบบมัลติโหมดที่มีหลายสิ่งเร้า ซึ่งผู้วิจัยได้ทำการสังเกตและบันทึกพฤติกรรมการบินเข้าใกล้ รวมถึงพฤติกรรมการลงเกาะของแมลงอย่างละเอียดเพื่อประเมินความสามารถในการดึงดูดก่อนนำไปใช้งานจริง
5. ใการศึกษาประสิทธิภาพและผลกระทบของการใช้กับดักในสภาพแวดล้อมภาคสนาม การทดสอบในภาคสนามดำเนินการ ณ โรงเรือนนกกระทาโดยใช้แผนการทดลองแบบสลับเปลี่ยนตำแหน่ง (Switch-over design) เพื่อลดความคลาดเคลื่อนจากตำแหน่งที่ติดตั้ง ซึ่งครอบคลุมการทดสอบเพื่อหาระดับความสูงในการติดตั้งตั้งแต่ 30 ถึง 180 เซนติเมตร และการจัดวางความหนาแน่นของกับดักที่เหมาะสมที่สุดภายในพื้นที่โรงเรือน นอกจากนี้ผู้วิจัยยังได้ให้ความสำคัญกับการตรวจสอบผลกระทบต่อสัตว์เลี้ยงโดยทำการวัดปริมาณฮอร์โมนคอร์ติโคสเตอโรนเพื่อประเมินระดับความเครียดของนกกระทาจากการใช้กับดักกลิ่นน้ำส้มสายชูอย่างต่อเนื่องตลอดระยะเวลา 7 วัน พร้อมทั้งทำการบันทึกปริมาณแมลงที่ดักจับได้เพื่อนำมาหาค่าเฉลี่ยและประเมินสัดส่วนความจำเพาะเจาะจงในการดักจับแมลงหวี่เป้าหมาย

ผลและอภิปรายผล 
ผลการดำเนินงาน
1. ผลการสำรวจชนิดและสัดส่วนของแมลงในฟาร์มนกกระทา จากการสำรวจและเก็บข้อมูลชนิดของแมลงในฟาร์มนกกระทาเป็นเวลา 7 วัน พบว่ากับดักที่พัฒนาขึ้นมีความจำเพาะต่อแมลงหวี่ (Drosophila melanogaster) โดยพบสัดส่วนของแมลงหวี่คิดเป็นร้อยละ 44.2 ของจำนวนแมลงที่ดักจับได้ทั้งหมด

รูปที่ 1 แผนภูมิวงกลมแสดงสัดส่วนชนิดของแมลงที่พบในฟาร์มนกกระทาจากการสำรวจ 7 วัน
2. ผลการทดสอบประสิทธิภาพของสิ่งเร้าทางภาพต่อการดึงดูดแมลงหวี่ จากการทดสอบลักษณะทางภาพพบว่า แมลงหวี่มีการตอบสนองต่อสิ่งเร้าที่สามารถกระตุ้น photoreceptor ในเส้นทางที่แมลงหวี่มีความไวสูง โดยเฉพาะในช่วงเส้นทาง Rh6 และ Rh4 (กลุ่มสีเขียวและสีเหลือง) การใช้กับดักที่ออกแบบจากแบบจำลองการรับรู้ภาพ (Visual Modeling) ให้ประสิทธิภาพในการดักจับที่สูงกว่าการใช้สีที่เลือกตามการรับรู้ของมนุษย์ และพบว่ากับดักแบบรูปทรงวงกลมที่มีพื้นที่ผิว 200 ตารางเซนติเมตร เป็นขนาดและรูปร่างที่มีประสิทธิภาพการดึงดูดเหมาะสมที่สุด

รูปที่ 2 กราฟแสดงจำนวนแมลงหวี่เฉลี่ยที่มาติดกับดักในแต่ละสีและรูปร่างที่แตกต่างกัน

รูปที่ 3 กราฟแสดงจำนวนแมลงหวี่เฉลี่ยเปรียบเทียบระหว่างกับดักสีแบบทั่วไปและกับดักสีที่ออกแบบด้วยแบบจำลองทางสายตา
3. ผลการทดสอบประสิทธิภาพของสิ่งเร้าทางกลิ่นต่อการดึงดูดแมลงหวี่ การทดสอบเปรียบเทียบการใช้สารกำเนิดกลิ่นที่ระดับความเข้มข้นต่าง ๆ ตั้งแต่ 0% ถึง 5% พบว่าความเข้มข้นของสารกำเนิดกลิ่นมีความสัมพันธ์แบบแปรผันตรงกับประสิทธิภาพในการดึงดูดแมลงหวี่ โดยสิ่งเร้าทางกลิ่นจะทำหน้าที่สำคัญในการนำทางแมลงในระยะไกล (Long-range) เพื่อให้เข้ามาหากับดัก ก่อนที่แมลงจะเปลี่ยนมาใช้สายตาในการระบุตำแหน่งการลงเกาะในระยะใกล้

รูปที่ 4 กราฟแสดงจำนวนแมลงหวี่เฉลี่ยที่มาติดกับดักในสารกำเนิดกลิ่นแต่ละชนิดและระดับความเข้มข้นต่าง ๆ
4. ผลการทดสอบประสิทธิภาพของกับดักกาวแบบหลายมิติ (Multimodal Trap) ในภาคสนาม เมื่อนำกับดักที่บูรณาการทั้งสิ่งเร้าทางภาพและทางกลิ่นไปทดสอบการใช้งานจริงในฟาร์มนกกระทา พบว่ากับดักกาวที่ออกแบบจากแบบจำลองภาพและเสริมด้วยสิ่งเร้าทางกลิ่นสามารถดักจับแมลงหวี่ได้เฉลี่ย 641.67 ± 27.15 ตัวต่อวัน ซึ่งให้ผลลัพธ์สูงกว่ากับดักกาวทั่วไปที่ดักจับได้เพียง
เฉลี่ย 171.67 ± 12.42 ตัวต่อวัน หรือคิดเป็นการเพิ่มประสิทธิภาพสูงขึ้นถึง 3.74 เท่าอย่างมีนัยสำคัญทางสถิติ

รูปที่ 5 กราฟแสดงจำนวนแมลงหวี่ที่มาติดกับดักเฉลี่ยเปรียบเทียบระหว่างกับดักทั่วไป (Unimodal) และกับดักแบบหลายมิติ (Multimodal) ที่พัฒนาขึ้น

สรุปผล

จำนวนรวม (ตัว)	[CATEGORY NAME]
[PERCENTAGE]
[CATEGORY NAME]
[PERCENTAGE]
[CATEGORY NAME]
[PERCENTAGE]

แมลงหวี่ (Drosophila melanogaster)	แมลงวัน (Musca domestica) 	แมลงเม่า (Termes sp.)	แมลงอื่นๆ	638.14	618.42999999999995	385.29	355.57	Column1	แมลงหวี่ (Drosophila melanogaster)	แมลงวัน (Musca domestica) 	แมลงเม่า (Termes sp.)	แมลงอื่นๆ	




วงกลม 10×10	5.7735026918962545E-3	5.7735026918962545E-3	จำนวนแมลงหวี่เฉลี่ยที่มาติดกับต่อพื้นที่ของกับดัก	8.666666666666667E-2	สีเหลี่ยม 10×10	1.154700538379248E-2	1.154700538379248E-2	จำนวนแมลงหวี่เฉลี่ยที่มาติดกับต่อพื้นที่ของกับดัก	4.6666666666666669E-2	สามเหลี่ยม 10×10 	1.732050807568877E-2	1.732050807568877E-2	จำนวนแมลงหวี่เฉลี่ยที่มาติดกับต่อพื้นที่ของกับดัก	4.9999999999999996E-2	ใบไม้ 10×10	1.1547005383792556E-2	1.1547005383792556E-2	จำนวนแมลงหวี่เฉลี่ยที่มาติดกับต่อพื้นที่ของกับดัก	7.3333333333333334E-2	วงกลม 15×15	4.4444444444444453E-3	4.4444444444444453E-3	จำนวนแมลงหวี่เฉลี่ยที่มาติดกับต่อพื้นที่ของกับดัก	4.8888888888888891E-2	สี่เหลี่ยม 15×15 	2.5660011963983351E-3	2.5660011963983351E-3	จำนวนแมลงหวี่เฉลี่ยที่มาติดกับต่อพื้นที่ของกับดัก	2.9629629629629627E-2	สามเหลียม 15×15 	2.5660011963983373E-3	2.5660011963983373E-3	จำนวนแมลงหวี่เฉลี่ยที่มาติดกับต่อพื้นที่ของกับดัก	3.7037037037037035E-2	ใบไม้ 15×15 	2.5660011963983373E-3	2.5660011963983373E-3	จำนวนแมลงหวี่เฉลี่ยที่มาติดกับต่อพื้นที่ของกับดัก	4.5925925925925926E-2	วงกลม 20×20 	2.886751345948129E-3	2.886751345948129E-3	จำนวนแมลงหวี่เฉลี่ยที่มาติดกับต่อพื้นที่ของกับดัก	2.5833333333333333E-2	สี่เหลี่ยม 20×20 	3.8188130791298666E-3	3.8188130791298666E-3	จำนวนแมลงหวี่เฉลี่ยที่มาติดกับต่อพื้นที่ของกับดัก	2.4166666666666666E-2	สามเหลี่ยม 20×20 	2.5000000000000005E-3	2.5000000000000005E-3	จำนวนแมลงหวี่เฉลี่ยที่มาติดกับต่อพื้นที่ของกับดัก	2.2500000000000003E-2	ใบไม้ 20×20	4.3301270189221933E-3	4.3301270189221933E-3	จำนวนแมลงหวี่เฉลี่ยที่มาติดกับต่อพื้นที่ของกับดัก	2.2500000000000003E-2	การดักจับแมลงต่อพื้นที่ (Catch/cm2) 




กับดักสีเขียวแบบ Pure Green	2.0816659994661331	2.0816659994661331	จำนวนแมลงหวี่ที่มาติดกับเฉลี่ย	19.333333333333332	กับดักที่ถูกออกแบบด้วยแบบจำลองทางสายตา	2.0816659994661331	2.0816659994661331	จำนวนแมลงหวี่ที่มาติดกับเฉลี่ย	30.666666666666668	



Control	1.5275252316519474	1.5275252316519474	จำนวนแมลงหวี่ที่มาติดกับเฉลี่ย	4.666666666666667	Acetone	1	1	จำนวนแมลงหวี่ที่มาติดกับเฉลี่ย	5	Vinegar	1.5275252316519465	1.5275252316519465	จำนวนแมลงหวี่ที่มาติดกับเฉลี่ย	22.333333333333332	Quail Food	0.57735026918962584	0.57735026918962584	จำนวนแมลงหวี่ที่มาติดกับเฉลี่ย	7.666666666666667	Quail Dropping	0.57735026918962573	0.57735026918962573	จำนวนแมลงหวี่ที่มาติดกับเฉลี่ย	10.333333333333334	



แมลงหวี่ (Drosophila melanogaster)	
กับดักที่พัฒนาขึ้น (Developed Trap)	ชุดควบคุม (Control Trap)	283.67	54	แมลงวัน (Musca domestica)	
กับดักที่พัฒนาขึ้น (Developed Trap)	ชุดควบคุม (Control Trap)	173	54.67	แมลงเม่า (Termite sp.)	
กับดักที่พัฒนาขึ้น (Developed Trap)	ชุดควบคุม (Control Trap)	107	32.67	แมลงอื่นๆ (Others)	
กับดักที่พัฒนาขึ้น (Developed Trap)	ชุดควบคุม (Control Trap)	78	30.33	

